ᱢᱟᱢᱟ ᱵᱷᱟᱜᱽᱱᱮ ᱵᱩᱨᱩ

ᱢᱟᱢᱟ ᱵᱷᱟᱜᱽᱱᱮ ᱵᱩᱨᱩ (Mama Bhagne Paharh) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ, ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱫᱩᱵᱽᱨᱟᱡᱽᱯᱩᱨ ᱵᱟᱡᱟᱨ ᱥᱩᱨ ᱨᱮ ᱢᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱫᱷᱤᱨᱤ ᱴᱷᱟᱶ ᱠᱟᱱᱟ᱾ 

 ᱴᱷᱟᱶ 
ᱱᱚᱣᱟ ᱫᱚ ᱵᱟᱨᱭᱟ ᱜᱩᱞᱟᱹᱴ ᱜᱨᱟᱱᱟᱭᱤᱴ ᱫᱷᱤᱨᱤ ᱨᱮᱱᱟᱜ ᱢᱤᱫ ᱡᱩᱲᱤ ᱠᱟᱱᱟ, ᱡᱟᱦᱟᱸ ᱨᱮ ᱢᱤᱫᱴᱟᱹᱝ ᱫᱷᱤᱨᱤ ᱫᱚ ᱮᱴᱟᱜ ᱪᱮᱛᱟᱱ ᱨᱮ ᱟᱹᱰᱤ ᱪᱚᱨᱚᱠ ᱛᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱣᱟ ᱫᱷᱤᱨᱤ ᱨᱮᱱᱟᱜ ᱥᱟᱢᱵᱽᱲᱟᱣ (balancing) ᱩᱱᱟᱹᱜ ᱦᱟᱦᱟᱲᱟ ᱜᱮᱭᱟ ᱡᱮ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱴᱷᱟᱶ ᱠᱟᱱᱟ, ᱡᱟᱦᱟᱸ ᱫᱚ ᱢᱟᱢᱟ ᱵᱷᱟᱜᱽᱱᱮ (ᱢᱟᱢᱚ ᱟᱨ ᱵᱷᱟᱹᱜᱽᱱᱟ) ᱢᱮᱱᱛᱮ ᱠᱚ ᱢᱮᱛᱟᱜᱼᱟ᱾ ᱱᱚᱣᱟ ᱡᱟᱭᱜᱟ ᱨᱮ ᱟᱭᱢᱟ ᱜᱟᱱ ᱫᱷᱤᱨᱤ ᱠᱚ ᱟᱴᱮᱫ ᱟᱠᱟᱱᱟ᱾ ᱱᱚᱣᱟ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱞᱟᱯᱷᱟᱝ ᱵᱟᱹᱫᱽ ᱨᱮᱱᱟᱜ ᱥᱟᱢᱟᱝ ᱢᱩᱪᱟᱹᱫ ᱦᱤᱸᱥ ᱠᱟᱱᱟ, ᱡᱟᱦᱟᱸ ᱨᱮ "ᱜᱨᱟᱱᱟᱭᱤᱴ ᱫᱚ ᱦᱮᱸᱫᱮ-ᱜᱩᱞᱟᱹᱯᱤ ᱨᱚᱝ ᱨᱮᱱᱟᱜ ᱠᱟᱱᱟ"᱾Tourism in Birbhum ᱱᱚᱣᱟ ᱫᱷᱤᱨᱤ ᱠᱚᱫᱚ ᱟᱭᱢᱟ ᱥᱮᱨᱢᱟ ᱢᱟᱲᱟᱝ ᱪᱷᱚᱴᱟ ᱱᱟᱜᱽᱯᱩᱨ ᱞᱟᱯᱷᱟᱝ ᱵᱟᱹᱫᱽ ᱯᱟᱥᱱᱟᱣ ᱚᱠᱛᱚ ᱨᱮ ᱵᱮᱱᱟᱣ ᱞᱮᱱᱟ᱾ ᱵᱩᱨᱩ ᱞᱟᱛᱟᱨ ᱨᱮ ᱯᱟᱦᱟᱲᱮᱥᱥᱚᱨ ᱧᱩᱛᱩᱢᱟᱱ ᱢᱤᱫ ᱥᱤᱵᱽ ᱢᱩᱱᱫᱤᱨ ᱢᱮᱱᱟᱜᱼᱟ᱾O’Malley, L.S.S., ICS, Birbhum, Bengal District Gazetteers, pp. 125-128, first published 1910, 1996 reprint, Government of West Bengal

 ᱯᱟᱹᱛᱭᱟᱹᱣ ᱟᱨ ᱠᱟᱹᱦᱱᱤ 
ᱠᱟᱹᱦᱱᱤ ᱞᱮᱠᱟᱛᱮ, ᱡᱚᱠᱷᱚᱱ ᱨᱟᱢ ᱫᱚ ᱨᱟᱵᱚᱱ ᱪᱮᱛᱟᱱ ᱨᱮ ᱟᱠᱨᱚᱢᱚᱬ ᱞᱟᱹᱜᱤᱫ ᱮ ᱴᱷᱟᱹᱣᱠᱟᱹ ᱠᱮᱫᱼᱟ, ᱩᱱ ᱡᱚᱦᱚᱜ ᱩᱱᱤ ᱫᱚ ᱫᱚᱨᱭᱟ ᱨᱮ ᱥᱮᱛᱩ (ᱯᱚᱞ) ᱵᱮᱱᱟᱣ ᱞᱟᱹᱜᱤᱫ ᱫᱷᱤᱨᱤ ᱨᱮᱱᱟᱜ ᱞᱟᱹᱠᱛᱤ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱦᱤᱢᱟᱞᱚᱭ ᱠᱷᱚᱱ ᱫᱷᱤᱨᱤ ᱟᱹᱜᱩ ᱞᱟᱹᱜᱤᱫ ᱥᱮᱱ ᱞᱮᱱᱟᱭ᱾ ᱫᱩᱵᱽᱨᱟᱡᱽᱯᱩᱨ ᱥᱮᱫ ᱛᱮ ᱨᱩᱣᱟᱹᱲ ᱚᱠᱛᱚ ᱨᱮ ᱟᱡᱟᱜ ᱥᱟᱫᱚᱢ ᱜᱟᱹᱰᱤ ᱛᱷᱚᱲᱟ ᱞᱟᱲᱟᱣ ᱮᱱ ᱛᱮ ᱠᱤᱪᱷᱩ ᱫᱷᱤᱨᱤ ᱚᱸᱰᱮ ᱧᱩᱨ ᱮᱱᱟ᱾ ᱚᱱᱟ ᱫᱷᱤᱨᱤ ᱠᱚᱜᱮ ᱛᱮᱦᱮᱧᱟᱜ ᱢᱟᱢᱟ ᱵᱷᱟᱜᱽᱱᱮ ᱵᱩᱨᱩ ᱠᱟᱱᱟ᱾

ᱮᱴᱟᱜ ᱢᱤᱫ ᱯᱟᱹᱛᱭᱟᱹᱣ ᱞᱮᱠᱟᱛᱮ, ᱱᱚᱣᱟ ᱫᱷᱤᱨᱤ ᱠᱚᱫᱚ ᱵᱤᱥᱣᱚᱠᱚᱨᱢᱟ ᱫᱚ ᱥᱤᱵᱽ ᱟᱜ ᱟᱹᱭᱫᱟᱹᱨᱤ ᱛᱮ ᱢᱤᱫ ᱧᱤᱫᱟᱹ ᱛᱮ ᱫᱚᱥᱟᱨ ᱠᱟᱥᱤ ᱵᱮᱱᱟᱣ ᱞᱟᱹᱜᱤᱫ ᱮ ᱡᱟᱣᱨᱟ ᱞᱮᱫᱼᱟ᱾ ᱢᱮᱱᱠᱷᱟᱱ ᱠᱟᱹᱢᱤ ᱮᱦᱚᱵ ᱢᱟᱲᱟᱝ ᱨᱮᱜᱮ ᱥᱮᱛᱟᱜ ᱮᱱᱟ, ᱚᱱᱟᱛᱮ ᱩᱱᱤ ᱫᱚ ᱚᱱᱟ ᱠᱚ ᱚᱸᱰᱮ ᱜᱮ ᱵᱟᱹᱜᱤ ᱠᱟᱛᱮ ᱪᱟᱞᱟᱣ ᱮᱱᱟ᱾ ᱵᱩᱨᱩ ᱞᱟᱛᱟᱨ ᱨᱮ ᱯᱟᱦᱟᱲᱮᱥᱥᱚᱨ ᱢᱩᱱᱫᱤᱨ ᱢᱮᱱᱟᱜᱼᱟ᱾

 ᱞᱟᱠᱪᱟᱨ ᱨᱮ 
ᱥᱚᱛᱭᱚᱡᱤᱛ ᱨᱟᱭ ᱟᱜ ᱧᱩᱛᱩᱢᱟᱱ ᱯᱷᱤᱞᱢ ᱚᱵᱷᱤᱡᱟᱱ ᱨᱮ ᱱᱚᱣᱟ ᱵᱩᱨᱩ ᱫᱚ ᱢᱤᱫ ᱪᱤᱱᱦᱟᱹ ᱞᱮᱠᱟᱛᱮ ᱵᱮᱵᱷᱟᱨ ᱟᱠᱟᱱᱟ᱾ ᱥᱚᱛᱭᱚᱡᱤᱛ ᱨᱟᱭ ᱟᱜ ᱜᱮ ᱯᱷᱮᱞᱩᱫᱟ ᱠᱟᱹᱦᱱᱤ ᱨᱚᱵᱟᱨᱴᱥᱚᱱ ᱨᱮᱱᱟᱜ ᱨᱩᱵᱤ (Robertsoner Ruby) ᱨᱮᱦᱚᱸ ᱢᱟᱢᱟ ᱵᱷᱟᱜᱽᱱᱮ ᱵᱩᱨᱩ ᱨᱮᱱᱟᱜ ᱠᱟᱛᱷᱟ ᱚᱞ ᱢᱮᱱᱟᱜᱼᱟ᱾

 ᱪᱤᱛᱟᱹᱨ ᱠᱚ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
 ᱫᱷᱤᱨᱤ ᱨᱮᱱᱟᱜ ᱪᱤᱛᱟᱹᱨ


ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱩᱨᱩ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ